text: Stenalderhus på slagterigrund
  11 marts 2012 kl. 14.51
  Interessen var overvældende, da der søndag var arkæologisk rundtur på den grund i nærheden af Holsted, hvor Danish Crown skal opføre et nyt kreatur-slagteri. Over 150 personer mødte op.
  Det var museumsinspektør Lars Grundvad, der fortalte de nysgerrige om de fund, arkæolgerne har gravet sig frem til på slagteri-grunden.
  - Vi har fundet et stort hus fra bondestenaldern. Og når jeg siger stort, så er det virkelig stort, forklarer museumsinspektøren.
  Huset har efter alt at dømme været to-tre gange så stort som normalt - eller 30 meter langt og otte meter bredt.
  Det gør huset i Holsted til det største hus fra den periode i hele området mellem Nordtyskland og Horsens.
  Opførslen af det planlagte kreatur-slagteri koster tæt på en halv milliard kroner, og giver arbejde til 300 personer.
  